আর একটি সংসদ বহাল থাকা অবস্থায় আরেকটি সংসদ নির্বাচন হলে সব প্রার্থীর জন্য সমান সুযোগ তৈরি করা কঠিন। প্রধানমন্ত্রীকে ঐচ্ছিক ছুটিতে পাঠিয়ে প্রধান নির্বাচন কমিশনারকে নির্বাহী প্রধান করে অপরাপর কমিশনার এবং অবসরপ্রাপ্ত সেনা ও সরকারি কর্মকর্তার সমন্বয়ে একটি নির্বাচনকালীন সরকার গঠনের দাবি জানিয়েছে প্রগতিশীল গণতান্ত্রিক দল (পিডিপি)। এ সময় মন্ত্রিসভা ও সংসদ ভেঙে দেয়ার দাবি জানিয়েছে দলটি। জাতীয় গণতান্ত্রিক পার্টির (জাগপা) প্রস্তাবে নির্বাচনকালীন সরকার গঠন সম্পর্কে বলা হয়েছে, বাংলাদেশের নাগরিক অবসারপ্রাপ্ত সরকারি কর্মকর্তা, সাবেক বিচারপতি এবং দেশের বিশিষ্টজনদের সমন্বয়ে সৎ গ্রহণযোগ্য নির্দলীয় ব্যক্তি দিয়ে সরকার গঠিত হতে পারে। গণ ফ্রন্টের পক্ষ থেকে করা সুপারিশে বলা হয়েছে, বর্তমান সরকারকে সংবিধান সংশোধন করে হলেও (তত্ত্বাবধায়ক নয়, অরাজনৈতিক সরকার নয়) একটি নির্বাচনকালীন সরকার গঠন করতে হবে।